Patrice Martinez

**Patrice Martinez** (Albuquerque (Nij-Meksiko), 12 juny 1963 – Burbank (Kalifornje), 24&nbsp;desimber 2018) wie in Amerikaansk aktrise op 'e tillefyzje, yn films en op it toaniel fan Meksikaansk etnysk komôf. Hja waard benammen bekend troch har rol as Victoria Escalante yn 'e tillefyzjesearje *Zorro*, út 'e earste helte fan 'e 1990-er jierren.

## Libben en karriêre
### Jonkheid en oplieding
Martinez waard yn 1963 berne yn Albuquerque, yn 'e Amerikaanske steat Nij-Meksiko. Hja wie de suster fan akteur Benito Martinez. Ek har jongere suster Benita, mei wa't Martinez twa jier skeelde, hat wat aktearwurk dien. As bern trede Martinez al op yn pleatslike teäters. Se sette har karriêre as filmaktrise yn 1978 yn har teenagejierren útein, as figurante yn 'e film *Convoy*, fan 'e ferneamde regisseur Sam Peckinpah. Nei't se de middelbere skoalle yn Albuquerque ôfrûne hie, ferfear Martinez nei de Britske haadstêd Londen om toaniel te studearjen oan 'e prestizjeuze Royal Academy of Dramatic Art (RADA).

### Aktearkarriêre
Doe't se as folleard aktrise weromkeard wie yn 'e Feriene Steaten, sette Martinez har nei wenjen yn Los Angeles. Dêr hie se yn 1987 har earste echte filmrol yn *A Walk on the Moon*. Yn 1986 hie se in lytse trochbraak mei har rol as Carmen yn 'e film *¡Three Amigos!*, mei Steve Martin, Chevy Chase en Martin Short. Op basis dêrfan waard har de rol fan Linda Lee Ellison oanbean trije ôfleverings fan 'e detektivesearje *[[Magnum, P.I.]]*, as tsjinspylster fan Tom Selleck. Ek hie se rollen yn oare searjes, lykas *Miami Vice* en *Air America*, yn tillefyzjefilms as *Gunsmoke: Return to Dodge* en it Dútsktalige (neisyngronisearre) *Winnetous Rückkehr*, en yn films as *Beetlejuice*, en *The Effects of Magic*.

It bekendst waard Martinez lykwols fan 1990 ôf mei har rol yn 'e rige *Zorro*. Dêryn fertolke hja de rol fan Victoria Escalante, de weardinne fan 'e pleatslike herberge, op wa't de maskere held in eachje hat, mar mei wa't er hieltyd krekt gjin relaasje kriget. Nei't *Zorro* yn 1993 einige, lei Martinez har benammen ta op aktearwurk op 'e planken. Yn 1999 breide se in ein oan har aktearkarriêre.

### Priveelibben
Martinez wie ferskate jierren troud mei regisseur en tillefyzjeprodusint Daniel Camhi. Dêrfandinne dat hja yn 'e earste twa seizoenen fan *Zorro* yn 'e begjintitels neamd waard as 'Patrice Camhi'. Nei harren skieding, yn 1991, waard se fan seizoen&nbsp;3 ôf 'Patrice Martinez' neamd.

### Ferstjerren
Martinez rekke yn 'e 2010-er jierren slim yn 'e minnichte. Nei in lang siikbêd kaam se yn desimber 2018 dochs noch hommels te ferstjerren yn har wente yn Burbank, yn Súdlik Kalifornje. Martinez waard 55 jier.

## Filmografy

|-

|-
|align="center"| 1978 || *Convoy* || Maria || figurante
|-
|align="center"| 1986 || *¡Three Amigos!* || Carmen || 
|-
|align="center"| 1987 || *A Walk on the Moon* || India || 
|-
|align="center"| 1988 || *Beetlejuice* || resepsjoniste || 
|-
|align="center"| 1998 || *The Effects of Magic* || Beatrice || 
|-

|-
|align="center"| 1986 || *Miami Vice* || Maria Escobar || gastrol; ôfl. *Baby Blues*
|-
|align="center"| 1987 || *Gunsmoke: Return to Dodge*&nbsp;&nbsp;&nbsp; || Bright Water || tillefyzjefilm
|-
|align="center"| 1987–1988 || *[[Magnum, P.I.]]* || Linda Lee Ellison || weromkearende rol; 3 ôfl.
|-
|align="center"| 1990–1993 || *Zorro* || Victoria Escalante&nbsp;&nbsp;&nbsp; || fêste rol; 89 ôfl.
|-
|align="center"| 1994 || *Phantom 2040* || Esteban Aguilar || as stimaktrise; gastrol; ôfl. *The Gauntlet*
|-
|align="center"| 1998 || *Winnetous Rückkehr* || Kish-Kao-Ko || Dútsktalige (neisyngronisearre) tillefyzjefilm
|-
|align="center"| 1999 || *Air America* || Mandy || gastrol; ôfl. *Heartbreak Hotel*
|-
|}

## Keppelings om utens
*  Folsleine filmografy fan Patrice Martinez yn 'e Internet Movie Database (IMDb)